— Гэта мая любімая пара. Люблю гарачыню і доўгі дзень. Сёлета, канечне, хочацца больш цяпла, але я ўжо пабывала ў леце: у канцы мая падарожнічала ў Камбоджу і В’етнам. Так што я адпачыла і зараз буду працаваць. У найбліжэйшых планах — работа ў журы Міжнароднага дзіцячага конкурсу ў рамках фестывалю “Славянскі базар”. Па маіх назіраннях (ды і не толькі па маіх), на гэты конкурс з’язджаюцца вельмі таленавітыя дзеці. Выбраць лепшага з лепшых надзвычай складана.